Ilmoitus muun muassa Intiasta peräisin olevan tietynlaisen polyeteenitereftalaatin yhteisöön suuntautuvassa tuonnissa voimassa olevista tasoitus- ja polkumyyntitulleista: sellaisen yrityksen nimen muuttaminen, johon sovelletaan yksilöllistä tasoitustullia ja yksilöllistä polkumyyntitullia ja jolta on hyväksytty sitoumus



Virallinen lehti nro C 116 , 16/05/2003 s. 0002 - 0002



Ilmoitus muun muassa Intiasta peräisin olevan tietynlaisen polyeteenitereftalaatin yhteisöön suuntautuvassa tuonnissa voimassa olevista tasoitus- ja polkumyyntitulleista: sellaisen yrityksen nimen muuttaminen, johon sovelletaan yksilöllistä tasoitustullia ja yksilöllistä polkumyyntitullia ja jolta on hyväksytty sitoumus (2003/C 116/02) Muun muassa Intiasta peräisin olevan tietynlaisen polyeteenitereftalaatin tuonnissa on otettu käyttöön lopullinen tasoitustulli neuvoston asetuksella (EY) N:o 2603/2000(1) ja lopullinen polkumyyntitulli neuvoston asetuksella (EY) N:o 2604/2000(2), sellaisena kuin se on muutettuna asetuksella (EY) N:o 496/2002(3). Intiassa sijaitsevan Futura Polymers Limited -yrityksen yhteisöön suuntautuvaan tietynlaisen polyeteenitereftalaatin vientiin sovelletaan yksilöllistä tasoitustullia, joka on 0 euroa tonnilta. Uuden viejän tarkastelua koskevan tutkimuksen jälkeen Futura Polymers Limited -yritykselle myönnettiin asetuksella (EY) N:o 496/2002 yksilöllinen polkumyyntitulli, joka on 161,2 euroa tonnilta. Futura Polymers Limited -yrityksen tarjoama sitoumus hyväksyttiin komission päätöstä 2000/745/EY(4) muuttavalla päätöksellä 2002/232/EY(5). Futura Polymers Limited on ilmoittanut komissiolle muuttaneensa 15 päivästä marraskuuta 2002 lähtien nimekseen Futura Polyesters Limited. Yritys on pyytänyt komissiota vahvistamaan, ettei nimenmuutos vaikuta sen oikeuteen hyötyä yksilöllisestä tasoitustullista ja yksilöllisestä polkumyyntitullista, jota siihen on sovellettu sen aiemmalla nimellä Futura Polymers Limited, eikä sen oikeuteen hyötyä sen aiemmalla nimellään Futura Polymers Limited antamasta sitoumuksesta. Komissio on tutkinut toimitetut tiedot, joista käy ilmi, ettei nimenmuutos vaikuta mihinkään tietynlaisen polyeteenitereftalaatin valmistukseen, myyntiin ja vientiin liittyviin yrityksen toimiin. Näin ollen komissio päättelee, että nimenmuutos ei vaikuta millään tavalla asetuksen (EY) N:o 2603/2000 ja asetuksen (EY) N:o 2604/2000, sellaisena kuin se on muutettuna asetuksella (EY) N:o 496/2002, päätelmiin eikä päätöksen 2000/745/EY, sellaisena kuin se on muutettuna päätöksellä 2002/232/EY, päätelmiin. Koska olosuhteissa ei ole tapahtunut olennaisia muutoksia, asetuksen (EY) N:o 2603/2000 1 artiklan 3 kohdassa, asetuksen (EY) N:o 2604/2000 1 artiklan 3 kohdassa ja 2 artiklan 3 kohdassa ja päätöksen 2000/745/EY 1 artiklassa olevia viittauksia Futura Polymers Limited -yritykseen olisi pidettävä viittauksina Futura Polyesters Limited -yritykseen, jonka kotipaikka on osoitteessa 13 Mathew Road, Mumbai. Futura Polymers Limited -yritykselle aiemmin vahvistettua Taric-lisäkoodia A184 sovelletaan Futura Polyesters Limited -yritykseen. (1) EYVL L 301, 30.11.2000, s. 1. (2) EYVL L 301, 30.11.2000, s. 21. (3) EYVL L 78, 21.3.2002, s. 4. (4) EYVL L 301, 30.11.2000, s. 88. (5) EYVL L 78, 21.3.2002, s. 12.